AlexejDobrolubov/national_council_slovak_2010 huggingface dataset:
22. schôdza NR SR - 2.deň - B. popoludni
Dátum: 2024-10-23
Poslanec: Nash, Natália (PS)
Druh vystúpenia: Vystúpenie s faktickou poznámkou

60. Ďakujem za slovo. Ja sa chcem, pán Hlina, len chcem doplniť to, keď hovoríte o tom, že aká je vlastne teda hodnota za peniaze u tých členov správnej rady, tak ja som sa z posledných troch zasadnutí správnej rady zúčastnila dvoch. Jedného som sa nezúčastnila, pretože bolo výjazdové, bolo v Spišskej Novej Vsi, tak tam som nevycestovala, ale dvoch som sa zúčastnila. Obe trvali medzi tromi-štyrmi hodinami. Musím povedať, že tie zasadnutia sú pripravené veľmi dobre, lebo vlastne ten fond pripraví úplne všetky materiály pre tú správnu radu. Tie projekty, ktoré sa posudzujú a schvaľujú, sú tam vyhodnotené, samozrejme, odbornou komisiou. Čiže s tým nemá správna rada, by do toho nemala zasahovať ani nezasahuje, čiže s tým nemá žiadnu prácu. Čiže de facto tá ich práca je naštudovať si návrh uznesení, programu a nakoniec tam prísť na tri alebo štyri hodiny raz za mesiac a odsúhlasiť teda tie uznesenia alebo prípadne podiskutovať. Takže toto je to, čo bude nás stáť jedenapolnásobka priemernej mzdy v hospodárstve. A to je podľa mňa že dosť veľa. Ďakujem pekne.
22. schôdza NR SR - 2.deň - B. popoludni
Dátum: 2024-10-23
Poslanec: Nash, Natália (PS)
Druh vystúpenia: Vystúpenie s faktickou poznámkou

34. Ďakujem za slovo, pán predsedajúci. Ďakujem ti, Dávid, za tvoj príspevok, tiež si myslím, že je to premárnená šanca, ako priniesť do zákona a zadefinovať napríklad, ako chceme zlepšovať kondíciu detí, ich pohybovú gramotnosť, ako chceme prilákať deti k športu, a tiež to ten zákon nepriniesol. Chceme, aby obyvateľstvo bolo zdravé, pohybovo zdatné, chceme podporovať celoživotnú pohybovú aktivitu obyvateľstva. Tiež to ten zákon ako keby nejakým spôsobom neprináša, a ja viem, že sa to zle počúva, ale naozaj je to premárnená príležitosť. Čo chcem tiež apelovať na to, že zákon si myslí, že traja ľudia, ktorí sú zamestnaní u hlavnej kontrolórky športu, tak dokážu nahradiť vyše 60 kontrolórov, ktorých zrušíme v tých športových organizáciách. To ako kapacitne sa nedá jednoducho zvládnuť, tak ja neviem, že či ten zákon nemal nejakým spôsobom toto iným spôsobom upraviť tak, aby sme, aby sme týchto zrušených kontrolórov aspoň nahradili aspoň istým systémom kontroly, ktorý teraz tam nebude žiaden. No a ešte by som chcela podotknúť, že ma mrzí, že boli zrušené tie výročné správy alebo teda že povinnosť ich mať, pretože si myslím, že ak chceme do športu pritiahnuť tých sponzorov, tak oni si veľmi radi pozrú takú výročnú správu, aby videli, že idem podporiť organizáciu, čo tá organizácia urobila v minulom roku, s akým objemom peňazí hospodárila, aké mala výsledky, jednoducho že či sa mi oplatí sponzorsky vstúpiť zmluvne do nejakého vzťahu s nejakou športovou organizáciou. Ďakujem pekne.
22. schôdza NR SR - 2.deň - B. popoludni
Dátum: 2024-10-23
Poslanec: Nash, Natália (PS)
Druh vystúpenia: Vystúpenie s faktickou poznámkou

30. Ďakujem, pán Pročko, za reakciu. Naozaj ja si tiež myslím, že tento zákon je premárnenou príležitosťou na to, aby sme riešili to, čo sme napríklad počuli aj na tej konferencii v Poprade, že chcete, aby sme mali silnú reprezentáciu o štyri roky na olympiáde, o osem rokov Brisbane. Jednoducho tento zákon zatiaľ tými zmenami, ktoré ste priniesli, tak vôbec ako keby neopravuje ten systém, ktorý je teraz v športe a ktorý je aj, aj zásluhou toho systému je to, kde sa v športe nachádzame, myslím teda výsledkovo a úspechmi. Takže ja by som bola rada, keby ste priniesli ešte ďalšiu novelu tohto zákona potom aj o tom, kde by ste podporili naozaj športovanie detí, aby ste prepojili sa s ministerstvom školstva, kde tie väzby sa pretrhali, aby ste s nimi nastavili tiež nejaký, nejaké systémové podporovanie mládeže a pohybových aktivít, lebo ja nevidím z tohto zákona zatiaľ nič také, čo by nám malo pomôcť k rozvoju športu. Zatiaľ sme len zrušili povinnosti niektorým športovým organizáciám a to je asi všetko, čo tento zákon teraz prináša. Inak ten systém neopravuje. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Nash, Natália (PS)
Druh vystúpenia: Vystúpenie s faktickou poznámkou

44. Ďakujem za slovo, pán predsedajúci. Príspevok na podporu cestovného ruchu za 10 mil. a Fond na podporu cestovného ruchu za 20 mil. ročne, to je tu ten návrh, o ktorom sa rozprávame. V podpore cestovného ruchu sa rozhodli ísť cestou nových dotačných nástrojov, čo je síce legitímne, no nepotrebujeme na to nový fond. Dokonca aj samotnou výstavbou infraštruktúry je možné zvýhodniť niektoré subjekty v jej blízkosti. Z návrhu nie je ani jasné, ako sa vysporiada ministerstvo a nový fond s otázkou štátnej a minimálnej pomoci, nakoľko v cestovnom ruchu to, často to nie je iba o základnej infraštruktúre, ale o podpore aktivít súkromných podnikov, ktoré sú v cestovnom ruchu a služby tam poskytujú. Pripravte sa, že budeme pozorne sledovať každé euro, a či je všetko v súlade s pravidlami. Keď som si pozrela návrh zákona o Fonde na podporu cestovného ruchu, všimla som si, že je to veľmi prasproste skopírovaný zákon o Fonde na podporu športu. Kopírovanie vám zjavne ide. A to je, samozrejme, praktické, ale nemyslím si, že je potrebné pri každej novej agende vytvoriť samostatnú inštitúciu na prerozdeľovanie dotácií. Máte nové ministerstvo, v ňom dostatok kapacít a množstvo neobsadených štátnozamestnaneckých miest, 20 mil. ročne pohodlne dokážete prerozdeliť v rámci výziev priamo na ministerstve cestovného ruchu a športu. Fond by mal väčšiu efektivitu v prípade väčšieho balíka finančných prostriedkov. Toto je pravý opak efektivity štátnej správy. Ďakujem veľmi pekne.
15. schôdza NR SR - 12.deň - A. dopoludnia
Dátum: 2024-06-28
Poslanec: Nash, Natália (PS)
Druh vystúpenia: Vystúpenie s faktickou poznámkou

98. Ďakujem pekne za slovo, pán predsedajúci. Ďakujem, Tina, za tvoj príspevok. Naozaj nám nominanti SNS a súčasne navrhovatelia nevysvetlili, prečo je treba meniť pravidlá v Audiovizuálnom fonde. Ja pridám jedno podporné stanovisko producentky, ktorá sa vyjadrila o Audiovizuálnom fonde pre médiá, pani Kataríny Kerekesovej, ktorá povedala: „Viac ako desaťročie profesijné asociácie komunikujú s Audiovizuálnym fondom a snažia sa spoločne zlepšovať jeho fungovanie. Výsledkom týchto procesov je nielen kvalitatívny nárast domácej tvorby a spolupráca na medzinárodných projektoch, ale aj povedomie o slovenskej kinematografii u slovenských divákov a tiež v zahraničí. Postupne vzniká tradícia, na ktorej môžu stavať ďalšie generácie.“ Podobne ako pri FPU alebo RTVS navrhované zmeny v rozhodovacom procese AVF a iných inštitúcií túto tradíciu nabúravajú. Rozhodovať o kvalite projektu by nemali ministerskí nominanti, nech už majú akúkoľvek príslušnosť, ale zástupcovia profesionálneho prostredia. Narušenie kontinuity rozhodovacích procesov zároveň môže viesť k prerušeniu výrob, čo pri väčších dlhodobých produkciách, ku ktorým patrí aj animovaná tvorba, môže viesť k deštrukcii produkčných tímov a samotných projektov. Teda ja ešte raz pripomeniem, čo idú meniť v rade. V rade fondu okrem zástupcov profesijných organizácií audiovízie bude aj päť ľudí, ktorých nominuje priamo ministerstvo kultúry. Táto rada má nahradiť odborné komisie, ktoré žiadosti doteraz hodnotili a na základe ktorých sa rozhodoval o prideľovaní dotácie riaditeľ fondu. Táto rada bude zasadať tajne, bez účasti verejnosti. Presne toto potrebujú. Rozhodovať tajne, budú rozhodovať ich nominanti a to je... (Prerušenie vystúpenia časomerom.)
15. schôdza NR SR - 12.deň - A. dopoludnia
Dátum: 2024-06-28
Poslanec: Nash, Natália (PS)
Druh vystúpenia: Vystúpenie s faktickou poznámkou

52. Ďakujem pekne za slovo, pán predsedajúci. Ďakujem, Dana Kleinert, za tvoj vstup do tejto rozpravy. Ja doplním len to, ako vnímajú tieto zmeny, ktoré priniesla Slovenská národná strana, osobnosti, ktoré sa pohybujú vo filmovom priemysle. Napríklad režisér Peter Bebiak: „Sebastredná arogancia ich ženie k nezmyselným zmenám, keď oni sami nevedia, čo chcú, ale vedia presne, čo nechcú. Slobodnú kultúru, slobodné umenie, slobodných umelcov.“ Ďalej rektor Vysokej školy múzických umení, exriaditeľ Audiovizuálneho fondu pán Martin Šmatlák: „Zmeny, ktoré SNS prostredníctvom poslanca Romana Michelka presadzuje v Audiovizuálnom fonde a rovnako vo Fonde na podporu umenia aj v RTVS, vnímam ako účelové, neodborné a najmä netransparentné. Spôsob ich predkladania a prerokovania má ďaleko od parlamentnej demokracie aj od akejkoľvek štátnej kultúry a prezrádza iba výrazný nedostatok politickej odvahy a odborných argumentov, preto z toho ako slama z topánok trčí jediný účel, zvýšiť mocenský vplyv najmenšej koaličnej strany vo verejnoprávnych, kultúrnych fondoch aj v médiu, teda v inštitúciách, na ktoré ministerstvo kultúry doteraz nemalo priamy dosah, lebo ich nezriaďuje ani neriadi. Sú a majú zostať politicky nezávislé, pretože stranícka politika ani žiadna ideológia nepatria do rozhodovania o kultúrnych a mediálnych obsahoch. To je základný princíp kultúrnej politiky v Európe, od ktorej sa týmito návrhmi SNS nezadržateľne vzďaľujeme.“ Koniec citátu. Ďakujem pekne.
12. schôdza NR SR - 12.deň - B. popoludní
Dátum: 2024-05-07
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

18. Pán poslanec, je to asi skrátené legislatívne konanie. Divím sa ti, pokiaľ sa týka, že ty, ako bývalý predseda finančného výboru, za ktorej éry nastal najväčší rozvrat verejných financií, nás tu budeš poúčať o rozpočtových výdavkoch, o všetkom možnom. Mal si možnosť kedykoľvek reagovať proste za minulého obdobia. Ani jeden, ani minister neprišiel, ani Heger, ani Matovič nikdy nebol na finančnom výbore. Ja doporučujem pánovi ministrovi, aby tiež nestrácal čas s tebou, lebo stále sa opakuješ a nevieš, o čom hovoríš. (Smiech v sále.) To treba povedať na rovinu, pretože jednoznačne rozvrat verejných financií nastal za minulej vlády. Dúfam, že to každý, ktorý tu sedí, vie. Vie to aj rozpočtová zodpovednosť, resp. tí, ktorí tam to mali strážiť, to nestrážili. Dneska sa tu oháňaš s novými pravidlami. Predsa pravidlá, ktoré boli nastavené pre minulú vládu, prestali platiť pre túto vládu. Je to napísané jasne tam. Ministerstvo financií komunikuje s Európskou úniou a nemusíte sa báť, že proste tie veci, ktoré sme sľúbili, že nedodržíme. Stále sa tu vyhovárate na 13. dôchodok. Ja sa vás pýtam ixkrát, povedzte mi, kde je nastavený II. pilier v Európskej únii tak, ako je nastavený u nás, aký je finančný, aký je tu finančný trh? A ďalšia vec. Prečo to skončilo v Maďarsku, prečo to skončilo v Poľsku, prečo to Česi nezaviedli, prečo to neni v Anglicku? Ja netvrdím, že nemá byť II. pilier, ale v II. pilieri nemajú byť ľudia, ktorí tam nemajú čo robiť, lebo ľudia, ktorí majú do 800-900 euro, si nič nenašetria. Ale ja nemám o to obavy, proste že nebude na dôchodky. Umelá inteligencia vyrieši ďalšie veci a vy máte stále obavy proste jednoducho... (Prerušenie vystúpenia časomerom.)
12. schôdza NR SR - 10. deň - A. dopoludnia
Dátum: 2024-05-02
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

12. Pán poslanec, samozrejmá vec, že je to politická téma, pretože medveď je premnožený zhruba v sedemnástich okresoch, kde je absolútne premnožený, čiže keď vezmeme nielen Malú Fatru, nielen Detvu a tie oblasti, kde je premnožený, proste predtým ten medveď bol regulovaný odstrelom, ten odstrel skončil prakticky v deväťdesiatych alebo v deväťdesiatom ôsmom. Odvtedy sa medveď nestrieľa, a preto je a preto je premnožený, ale to nehovorím ja, to hovoria odborníci. My sme rozoštvali lesníkov s ochranármi, prakticky dneska lesník je tak isto ochranár, tak isto sa stará o ten les a proste aj o vodu, aj o ďalšie veci. Pokiaľ sa nezmenia tie, to nastavenie, ktoré je, tak jednoducho tu poriadok nebude. Nehovorme o ďalšej veci, že je premnožený orol skalný, premnožené sú ďalšie, pričom my dneska nemáme hrdličky, nemáme prakticky zajacov, nemáme prepelice, nemáme proste jarabice, nemáme nič, pretože sú premnožené dravce. Nemôže byť hlucháň, keď je premnožený orol, nemôže byť, keď je tam, keď je premnožený medveď. To, toto nie je symbióza, že proste tá príroda musí byť samotná, je premnožená raticová zver, je premnožený kormorán, prakticky nikto nechce kormorána strieľať, pričom kormorán nie je náš, u nás domáce, je to príletový, ktorý robí absolútnu škodu v rybníkoch. Takže tu treba skutočne sa zamerať a veľmi seriózne pove... aby sa, symbióza bola medzi poľovníkmi, lesníkmi, proste ochranármi. Dneska je tu absolútne, tak jak tu v tomto parlamente, pokiaľ sa nezmenia pomery na Slovensku, to bude nešťastie pre Slovensko, pokiaľ sa týka pre prírodu.
12. schôdza NR SR - 5.deň - A. dopoludnia
Dátum: 2024-04-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

10. Pán kolega, veľmi pekne ste povedali, prakticky že tento zákon umožňuje a zlepšuje vôbec, aby tie zákazky, ktoré idú do verejnej súťaže, boli čo najskoršie realizované, pretože tá spoločnosť tak, ako je stále rozdelená, vždycky vidíme za tým, že tam bude nejaká černota. Napriek tomu vítam tento zákon, že prichádza, pretože vylepšuje vo všetkých častiach dneska verejné obstarávanie. A pokiaľ by, ja ešte navrhujem inú vec. Treba takisto spraviť poriadok, pokiaľ sa týka s ľuďma na verejnom obstarávaní. Lebo to, čo napríklad predvádzal v predchádzajúcom období pán Hlivák, ale aj ďalší ľudia, preto čerpanie štrukturálnych fondov nebolo možné. Ja som za desať rokov v Sociálnej poisťovni prakticky tu dohromady nič nevysúťažil, pretože vždycky, keď bolo vysúťažené, prišli námietky a pokračovalo to nepretržite prakticky. Čiže keď pozerám v iných štátoch, jak prebiehajú verejné obstarávania, je to proste na úplne inom základe. Ešte druhú vec, čo chcem podotknúť, samozrejme, aj záleží veľmi od ten, kto tú súťaž vypisuje, ako má ten projekt perfektne spracovaný, či pri stavebných zákazkách, kde proste musí byť perfektne spracovaná dokumentácia, všetky ostatné záležitosti. Tam vidím hlavne u stavebných zákaziek nedostatky, pretože ak je, ak je projekt zle pripravený s cenou nízkou a pokiaľ sa týka, že je neskoro vysúťažený, tak jak to povedal kolega, už nemôže byť súťažený za tých, za tých peňazí, ktoré... a znova musí prebehnúť súťaž. Takže tu treba skutočne upozorňovať aj tých, ktorí tie zákazky idú, že musia byť perfektne pripravené.
12. schôdza NR SR - 1.deň - B. popoludní
Dátum: 2024-04-16
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

43. Pán poslanec, objavili ste Ameriku. Už sa konečne rozhodnite a už prestaňte tárať. Rozvrat verejných financií, ktorý tu za minulej vlády spravili, je dopad toho, ako je aj daňový bonus. To, že treba vydotovať samosprávu, bolo aj minulý rok. Mal to váš predstaviteľ predseda vlády Ódor riešiť. Neriešil nič, len tá vec sa ťahá ďalej. Áno, prídu systémové kroky. Nemusíte mať obavy, že veci nevyriešime. V skrátenom legislatívnom konaní ste tu pospomínali všetko možné a ešte budete spomínať ďalej. Konečne začnime slušne a riešiť veci tie, ktoré nás najviac tlačia. My tiež sme mohli spraviť, že ten rozpočet, ktorý sme schválili, že spravíme provizórny rozpočet a nechať to proste na predchádzajúcu vládu a zavesiť to im. Situácia je taká, aká je v rozpočte. Viete veľmi dobre. Tam, kde nemáte, nemáte kde zobrať. To nehovoriac o tom teraz, že také isté problémy má zdravotníctvo, také isté problémy má samospráva. Ešte vám ich môžem vymenovať ďalšie. Len už prestaňte veci hovoriť a hovorte konkrétne, jakým spôsobom sa to dá riešiť. To je tak isto ako... (Prerušenie vystúpenia časomerom.)
9. schôdza NR SR - 8.deň - A. dopoludnia
Dátum: 2024-02-13
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

24. (Začiatok faktickej odznel bez zapnutého mikrofónu.) ... súhlasiť to, čo ste povedali, z jedného naprostého dôvodu. Konkurencia môže prísť a príde možno aj ďalší reťazec, ale tie ceny budú také isté, ako sú v týchto reťazcoch. Musíme sa zamestnať... povedal tu pán kolega, myslím, z KDH, jednu vec. Samozrejme, vplyv má jednak energia, ale druhá vec, poľnohospodári naši nedostali ešte vyplatené, majú len 40 % priamych platieb vyplatených. Čiže majú takisto problémy. Pokiaľ sa týka ale reťazcov, proste jednoducho, samozrejmá vec, ešte čo je najhoršie, keď sme robili prieskum, je východné Slovensko a stredné, kde je najchudobnejšia vrstva, pretože Jednota má ďaleko najväčšie problémy. Pokiaľ sa týka, samozrejme, Slovenskej obchodnej inšpekcie, netreba naberať žiadnych ďalších ľudí, Slovenská obchodná inšpekcia má dosť pracovníkov na to, aby mohla kontrolovať. A čo je ďalej, čo je ďalej, že dneska už mali by ceny klesnúť. Keď porovnávali sme znova spotrebný kôš, tak Maďari majú lacnejší zhruba o 4 %, Česi dokonca niektoré veci o sedem, Poliaci takisto. Dokonca niektoré veci, ktoré boli porovnávané s Rakúšanmi, boli prakticky na stejnej úrovni. Takže to neznamená, že je tu len menší trh proste, my sa musíme vrátiť hlavne, aby sme boli sebestační v niektorých veciach, hlavne pokiaľ sa týka zeleniny, ale aj v iných veciach, pretože ak si všímate, máme, naši poľnohospodári majú dneska obrovský problém aj s mliekom proste, pretože jednoducho tá cena, tá výrobná cena je pomerne iná. Napriek tomu nemôže mať reťazec tú istú prirážku, aké sú náklady, aké sú náklady na výroby ale mlieka.
9. schôdza NR SR - 5. deň - A. dopoludnia
Dátum: 2024-02-07
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

32. Budem reagovať len na vás. Povedal som vám, že ste naskočili na stejný vlak, ako tu predvádzalo OĽANO plus SaS-ka. Chcem sa vrátiť aj k pani prezidentke. Keby pani prezidentka bola vtedy odvolala, keď odvolávala pána Matoviča, vypísala predčasné voľby, tak dneska nie sú verejné financie v tom stave, v akom sú. A už keď nie, tak potom pri ďalšej, keby bola nepo... nepoverila pána Ódora, ale boli by bývali predčasné voľby, tak sme mali čas pripraviť zákony kvalitne. Vy hovoríte, že tu neboli, tak určite. Štátny rozpočet, ja som presviedčal našich, aby sme išli na provizórny rozpočet. Viete, prečo sme nešli na provizórny rozpočet? Pretože splácanie úveru v prvom kvartály taký, aký je, čiže my sme ratingovali to, čo si presne povedal, ratingové agentúry by nám to boli spočítali. Preto je ten dlh taký, aký je. A tento dlh, ktorý narobila predchádzajúca vláda, budú dnes splácať táto vláda. Bude splácať ďalšie dve alebo tri vlády. A pri tých, pri tejto politike, ktorú robíte, neviem si predstaviť, kde to bude smerovať. Vy hovoríte o Ficovi, že to je predsedu vlád, predseda vlády. Predseda vlády, respektíve bývalý opozičný politik povedal, že sa bude zaoberať špeciálnym, špeciálnym prokurátorom a že špeciálnu prokuratúru zrušíme. To sme dali do volebného programu. Kde je špeciálna prokuratúra, v ktorom štáte európskom. Špeciálna prokuratúra mala byť aj u nás dávno zrušená. Nehovoriac o tom, že stále tu omínate sa. Veď tri a pol roka ste mali čas každému, komu padni, zavrieť, vyšetriť. Ak nevyšetríte ten prípad do jedného roka, viete veľmi dobre, hlavne právnici, čo vyšetríte. Nič dohromady. A stále tu omieľate veci, ktoré nie sú pravdivé, to je celá vec. Vyjadrujete sa v skrátenom legislatívnom konaní. Miesto toho zabíjame tu čas, aby sme sa venovali to, čo ľudia potrebujú. Potrebujeme dať zákon ob... (Prerušenie vystúpenia časomerom.)
9. schôdza NR SR - 4. deň - A. dopoludnia
Dátum: 2024-02-06
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

56. Pani poslankyňa, počúval som vás veľmi podrobne, ale myslím si, že vy ste asi na Slovensku predchádzajúce tri roky nežili. Pani Kolíková bola ministerka Za ľudí. Tá strana sa rozpadla. Tie hádky, ktoré boli medzi pani Remišovou, medzi pani Kolíkovou, ktorá nakoniec odišla k pani, do SaS-ky. Súdna reforma, ktorá tu bola, trvala rok, ani by nebola prešla, keby nebolo sa jednalo o peniaze o obnovy. Takže o Trestnom poriadku, ktorý mohli spraviť, mali ústavnú väčšinu, mohli spraviť čokoľvek. Robili to, čo sa v právnom štáte nerobí. Ja by som poprosil, keby vedenie sloven... parlamentu dalo prečítať správu Slovenskej informačnej služby, čo predvádzali proste ľudia, ktorí, či to boli na polícii, alebo to boli na špeciálnej prokuratúre. My sme pred voľbami povedali, že špeciálnu prokuratúru zrušíme. Špeciálna prokuratúra mala byť dávno zrušená. Ale vrátim sa ešte pred, nebudem ďalej reagovať na ďalšie veci, pretože to, čo už tu bolo povedané, zbytočne v skrátenom legislatívnom konaní, alebo to, čo tu stále omieľate. Chcem sa vrátiť k českému zákonu, keď ešte bol pán prezident Klaus. Taká istá polemika bola v Čechách. Nakoniec Klaus, bol prijatý zákon, ale predtým Klaus dal absolútnu amnestiu. To isté som vtedy hovoril u nás, že treba sa s niektorýma vecami, ktoré sú v Trestnom poriadku zlé, tak jak schvaľujem vašu, pokiaľ sa týka tej, marihuanu a ďalších vecí. A ďalšie nezmysly, sú tam ďalšie nezmysly a predpokladám, že budú sa musieť napraviť, lebo pokiaľ sa týka, aby niekto za marihuanu sedel, to, čo sedel tri roky, alebo za niektoré veci, tak to je nezmysel. To dávno malo byť, dávno malo byť zmenené, súhlasím s vami, za našich vlád predchádzajúcich. Ale proste tie veci, ktoré páchala tá skupina ľudí, ktorá tu sedí a ktorú podporujete, nerozumiem tomu.
6. schôdza NR SR - 12.deň - B. popoludní
Dátum: 2024-01-08
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

205. Pán poslanec, budem reagovať len stručne. Pokiaľ sa týka Trestného poriadku alebo zmeny, začal pripra... začala pripravovať pani Kolníková (správne: „Kolíková“, pozn. red.), pani ministerka, potom predchádzajúci minister. To celé, ktoré tu vychádza, je pripravovaný zákon, ktorý tu bol, keby nebola padla vláda, bol by ten pred... bol by ten minister, ktorý tam bol, predložil. Pokiaľ sa týka, budem reagovať na to, čo ste hovorili ohľadom mafie organizovanej talianskej, pokiaľ v histórii talianskej bolo asi 17 organizovaných skupín, u nás je ich asi 170, to asi ste si zamenili pojem spolupáchateľstva. Ale čo ma viacej, keď ste už otvorili vec špeciálneho prokurátora, tak neviem, kde chodil špeciálny prokurátor na Dunajskú, kde ste sa stretávali aj vy s ním (reakcia z pléna) a ďalší vysokopostavení funkcionárovi Slovnaftu, a nebudem hovoriť, ešte aj z Finančnej správy. Najprv si vstúpme do svedomia a potom hovorte, pán poslanec, to, čo je, lebo ešte sú ďalšie veci, kde... chodil tam aj pán premiér z hľadiska, pán Heger, ale to ešte možnože príde raz na pretras a možno budete prekvapení, že čo výnde všetko na povrch v tejto snemovni. (Reakcia z pléna.)
6. schôdza NR SR - 10. deň - A. dopoludnia
Dátum: 2023-12-20
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

64. Pán poslanec, s malýma výnimkami som toto vaše vystúpenie tu počul minimálne tri- alebo štyrikrát. Prekvapuje ma, pokiaľ by to kritizovalo to PS alebo KDH, ktoré nebolo v predchádzajúcej koalícii, viem to pochopiť. Ale neviem pochopiť, vy nemáte žiadne morálne právo, aby ste nám kázali, ako máme rozpočet zostavovať a ako konsolidovať. Tri a pol roka ste boli predsedom finančného výboru. Tri a pol roka ste mali možnosť ovplyvňovať v koalícii vášho koaličného partnera, aby sa verejné financie nedostali do tej situácii, do akej sa dostali. Vy nám hovoríte, čo máme robiť a prečo ste to nerobili vy, aby verejné financie neboli v tomto stave, v ktorom sú. Vysvetlite mi to. Veď ani by ste sa neboli schopní na výbore zísť, pokiaľ by vám opozícia nebola prišla pomôcť pri hlasovaní, respektíve by sme neboli prišli. Kážete niečo a o ktorom ste sám neboli presvedčený tri a pol roka. Mali ste možnosť z koalície vystúpiť a dneska by tento rozpočet bol úplne niekde inde. Ale vy tu morálne kážete stále ľuďom, ktorí, proste ja som presvedčený, že konsolidácia prebehne, bude ďaleko lepší výsledok, ako ten rozpočet je zostavený. Som o tom presvedčený. Boli sme tu dvanásť rokov a nespravili sme toľko dlžoby a toľko marazmu, koľko vláda vaša za tých tri a pol roka spravila. Nerozumieme vám. Buďte taký láskavý aspoň, prosím vás, nekritizujte, čo ste nespravili, ani výdavkový limit ste neboli schopní spraviť. Kedy? Proste išli ste na provizórny rozpočet, buchli ste 2,7 mld. minulý rok do toho, aby ste mohli na ten provizórny rozpočet ísť a budete nám tu kázať, ako máme rozpočet... (Prerušenie vystúpenia časomerom.)